REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/147-22

20. oktobar 2022. godine

B e o g r a d

ZAPISNIK

SA DEVETE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 20. OKTOBRA 2022. GODINE

 Sednica je počela u 11,00 časova.

 Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

 Sednici su prisustvovali članovi Odbora: Sandra Božić, Uglješa Mrdić, Aleksandar Marković, Aleksandar Mirković, Đorđe Komlenski, Ana Miljanić, Dunja Simonović Bratić, Vojislav Mihailović, Sanja Marić i Života Starčević.

 Sednici su prisustvovali zamenici članova Odbora: Svetozar Vujačić, zamenik člana Veroljuba Matića i Slaviša Ristić, zamenik člana Janka Veselinovića.

 Sednici nisu prisustvovali članovi Odbora: Veroljub Matić, Janko Veselinović, Violeta Filip, Miroslav Aleksić, Dragana Rakić i Boško Obradović.

Sednici je, tokom usvajanja zapisnika pristupili Radmila Vasić, zamenik člana Boška Obradovića, a tokom razmatranja 2. tačke usvojenog dnevnog reda sednici je pristupio Svetozar Vujačić, zamenik Veroljuba Matića.

 Na predlog predsednika, Odbor je jednoglasno, utvrdio sledeći:

D n e v n i r e d:

- usvajanje zapisnika sa Sedme i Osme sednice Odbora -

1. Razmatranje ostavke koju je na funkciju narodnog poslanika podnela Olivera Lazović (akt 01 broj 118-2142/22 od 19. oktobra 2022. godine);

2. Razmatranje rešenja Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini (03 broj 013-2146//22 od 19. oktobra 2022. godine).

Pre prelaska na rad po utvrđenom dnevnom redu, Odbor je većinom glasova, bez primedaba, usvojio zapisnike sa Sedme i Osme sednice Odbora.

**Prva tačka dnevnog reda:** Razmatranje ostavke koju je na funkciju narodnog poslanika podnela Olivera Lazović

Predsednik je konstatovao da je ostavka Olivere Lazović, u skladu sa Zakonom o izboru narodnih poslanika i Poslovnikom, overena kod nadležnog državnog organa i u roku od tri dana od dana overe, predata na pisarnicu Narodne skupštine.

 Predsednik Odbora je predložio da Odbor Narodnoj skupštini podnese izveštaj o nastupanju slučaja iz člana 131. stav 2. tačk a 6. Zakona o izboru narodnih poslanika u kome se podnošenje ostavke navodi kao razlog za prestanak mandata narodnom poslaniku, s predlogom da Narodna skupština konstatuje prestanak mandata imenovanom narodnom poslaniku.

 Diskusije nije bilo.

 Odbor je, na predlog predsednika, većinom glasova usvojio i Narodnoj skupštini podneo sledeći

 I Z V E Š T A J

 Odbor je utvrdio da je podnošenjem ostavke narodnog Olivere Lazović, izabrane sa Izborne liste ''Marinika Tepić - Ujedinjeni za pobedu Srbije (Stranka slobode i pravde, Narodna stranka, Demokratska stranka, DZVM - VMDK, Stranka Makedonaca Srbije, Pokret slobodnih građana, Udruženi sindikati Srbije „Sloga“, Pokret za preokret, Pokret Slobodna Srbija, Vlaška stranka)'' nastupio slučaj iz člana 131. stav 2. tačka 6. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre nego što se potvrde mandati za dve trećine narodnih poslanika iz narednog saziva Narodne skupštine.

Mandat narodnog poslanika prestaje danom podnošenja ostavke, u skladu sa članom 132. stav 5. Zakona o izboru narodnih poslanika, te Odbor predlaže da Narodna skupština u smislu člana 133. istog zakona, konstatuje da je imenovanoj prestao mandat narodnog poslanika.

 Popunjavanje upražnjenog poslaničkog mesta izvršiće se dodeljivanjem mandata drugom kandidatu u skladu sa članom 135. Zakona.

 Za izvestioca Odbora na sednici Narodne skupštine određen je Milenko Jovanov, predsednik Odbora.

**Druga tačka dnevnog reda:** Razmatranje rešenja Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini

Predsednik je upoznao članove Odbora da su dostavljena: Rešenje Republičke izborne komisije o dodeli mandata Daliboru Šćekiću, Srđanu Simiću, Andrijani Avramov, Sandri Joković, Edisu Durgutoviću, Draganu Vuliću, Sanji Ćalović, Đorđu Kosaniću, Zoranu Stojanoviću, Ljubinku Đurkoviću, Aleksandru Jerkoviću i Oliveri Lazović i Uverenja o izboru imenovanih za narodne poslanike.

Podsetio je da je Odbor, u skladu sa odredbama člana 199. Poslovnika, ovlašćen da izvrši uvid u Rešenje Republičke izborne komisije i Uverenja o izboru narodnih poslanika, radi utvrđivanja istovetnosti podataka.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

 Odbor je konstatovao da su prestankom mandata narodnim poslanicima Vladanu Đukiću i Dragani Stević, izabranim sa Izborne liste ''ALEKSANDAR VUČIĆ - ZAJEDNO MOŽEMO SVE'' i Jeleni Bogdanović, izabranoj sa Izborne liste ''DR MILOŠ JOVANOVIĆ - NADA ZA SRBIJU - Srpska koalicija NADA - Nacionalno demokratska alternativa - Demokratska stranka Srbije (DSS) - Za Kraljevinu Srbiju (MONARHISTI) - Vojislav Mihailović'' ostala upražnjena poslanička mesta u Narodnoj skupštini, u skladu sa odredbom člana 131. Zakona o izboru narodnih poslanika.

 Kada narodnom poslaniku mandat prestane pre nego što se potvrde mandati za dve trećine narodnih poslanika iz narednog saziva, mandat se dodeljuje kandidatu sa izborne liste na način utvrđen u čl. 134. i 135. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Poslovnika Narodne skupštine, izvršio uvid u Rešenje Republičke izborne komisije i Uverenja o izboru narodnih poslanika Dragana Markovića i Đorđa Todorovića, izabranih sa Izborne liste ''ALEKSANDAR VUČIĆ - ZAJEDNO MOŽEMO SVE'' i Sanje Vuković - Ivančević, izabrane sa Izborne liste ''DR MILOŠ JOVANOVIĆ - NADA ZA SRBIJU - Srpska koalicija NADA - Nacionalno demokratska alternativa - Demokratska stranka Srbije (DSS) - Za Kraljevinu Srbiju (MONARHISTI) - Vojislav Mihailović'' i utvrdio da su podaci o izboru narodnih poslanika istovetni sa podacima iz Rešenja Republičke izborne komisije, čime su se stekli uslovi za potvrđivanje mandata imenovanim narodnim poslanicima.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranim narodnim poslanicima Draganu Markoviću, Đorđu Todoroviću i Sanji Vuković - Ivančević.

 Za izvestioca Odbora na sednici Narodne skupštine određen je Milenko Jovanov, predsednik Odbora.

\*\*\*

Sednica je završena u 11,07 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

 Svetlana Dedić Milenko Jovanov